25/04/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 2017/12440. Resolución pola que se avoca a competencia para a aprobación das bases reguladoras da convocatoria de subvencións do programa FOIEF e se modifican

Don VALENTÍN GONZÁLEZ FORMOSO, Presidente da Deputación Provincial da Coruña, Por resolución n.º 16643, do 30 de xullo de 2015, o Presidente delegou na Xunta de Goberno, entre outras: “A aprobación das bases de subvencións, cuxa competencia corresponda inicialmente ao presidente”. Na Xunta de Goberno do 5 de novembro de 2015, aprobáronse as Bases reguladoras xerais das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, para o ano 2016. Na sesión celebrada o día 8 de setembro de 2016, a Xunta de Goberno acordou aprobar as Bases específicas da convocatoria do programa de subvencións para investimentos destinados á finalización de obras e/ou adquisición de equipamentos para a posta en marcha de novos servizos e/ou prestacións en materia de servizos sociais, dirixido a entidades sen ánimo de lucro da provincia da Coruña durante o ano 2016. Tendo en conta que se considera urxente a modificación das bases específicas reguladoras do programa, se propón a avocación das competencias na Presidencia e a modificación de ditas bases. Visto o informe da Sección de Servizos Sociais, conformado pola Intervención Provincial en data 7 de abril de 2017, e en virtude das atribucións que me confire a normativa vixente, 1. Avocar a competencia para a modificación das Bases específicas da convocatoria do programa de subvencións para investimentos destinados á finalización de obras e/ou adquisición de equipamentos para a posta en marcha de novos servizos e/ou prestacións en materia de servizos sociais, dirixido a entidades sen ánimo de lucro da provincia da Coruña durante o ano 2016.2. Exceptuar da convocatoria de referencia FOIEF/2016 o cumprimento do sinalado na base 6.13. das reguladoras xerais no referente á utilización dos pregos de condicións xerais para o concurso o poxa na contratación con terceiros da execución total ou parcial dos investimentos obxecto de subvención.3. Modificar a base 9.3. das Bases específicas da convocatoria do programa de subvencións para investimentos destinados á finalización de obras e/ou adquisición de equipamentos para a posta en marcha de novos servizos e/ou prestacións en materia de servizos sociais, dirixido a entidades sen ánimo de lucro da provincia da Coruña durante o ano 2016. O texto quedará da seguinte maneira: “- Se a subvención concedida é superior a 40.000 € deberá rexerse pola base 50 das de execución do orzamento para 2016, “. a contratación con terceiros para a execución total ou parcial das actividades ou investimentos realizarase conforme ás normas de aplicación á contratación das Administracións Públicas, utilizando a tal fin os Pregos de Condicións Xerais da Deputación Provincial para o procedemento aberto, garantindo en todo caso os principios de publicidade, concorrencia, igualdade e non discriminación.” - No caso de que a subvención sexa inferior a 40.000 € será suficiente a achega de, como mínimo, tres orzamentos de diferentes empresas ou provedores.” “- Solicitaren, polo menos, tres ofertas de distintas empresas provedoras no caso de que o gasto sexa superior a 50.000 € para realizaren obras, ou superior a 18.000 € para adquiriren equipamento ou prestaren servizos, nos termos do artigo 31.3. da Lei 38/2003, do 17 de novembro, xeral de subvencións, conforme ao disposto na Lei galega 12/2011, do 26 de decembro, de medidas fiscais e administrativas. - Exceptúase desta convocatoria o cumprimento do establecido na base 6.13 das Bases reguladoras xerais”. Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio.4. Dar conta desta resolución na próxima reunión da Xunta de Goberno. Todo isto, sen prexuízo de que se poda exercitar calquera outro recurso que se estime pertinente. A Coruña, 19/04/2017 O PRESIDENTE O SECRETARIO Valentín González Formoso José Luis Almau Supervía